open-index/open-wikipedia-markdown huggingface dataset:
Cheap Trick

**Cheap Trick** je americká rocková hudobná skupina, ktorá vznikla v roku 1970 v meste Rockford v Illinois. Boli známi prepojením prvkov power popu a hard rocku s chytľavými melódiami, energickými vystúpeniami a prudkým spevom Robina Zandera. Pôvodnú zostavu kapely tvorili gitarista a skladateľ Rick Nielsen, basgitarista Tom Petersson, bubeník Bun E. Carlos a spevák Robin Zander, ktorý sa k nim pridal v roku 1974.

Medzi ich najznámejšie hity patria *The Flame*, *Ghost Town* a *I Want You to Want Me*.

## Členovia skupiny

### Súčastí členovia
* Robin Zander – spev, gitara (1974súč.)
* Rick Nielsen – gitara, sprievodný spev (1974súč.)
* Tom Petersson – basgitara , sprievodný spev (19741980, 1987súč.)

### Bývalí členovia
* Randy Hogan – chorál (1974)
* Pete Comita – basgitara , sprievodný spev (19801981)
* Jon Brant – basgitara, sprievodné vokály (19811987)
* Bun E. Carlos – bicie (19742010)

## Diskografia

### Štúdiové albumy
* 1977: *Cheap Trick*
* 1977: *In Color*
* 1978: *Heaven Tonight*
* 1979: *Dream Police*
* 1980: *All Shook Up*
* 1982: *One on One*
* 1983: *Next Position Please*
* 1985: *Standing on the Edge*
* 1986: *The Doctor*
* 1988: *Lap of Luxury*
* 1990: *Busted*
* 1994: *Woke Up with a Monster*
* 1997: *Cheap Trick*
* 2003: *Special One*
* 2006: *Rockford*
* 2009: *The Latest*
* 2016: *Bang, Zoom, Crazy... Hello*
* 2017: *We're All Alright!*
* 2017: *Christmas Christmas*
* 2021: *In Another World*
* 2025: *All Washed Up*

## Filmografia

### Hudobní skladatelia
* 2002: *That '70s Show*
* 20052014: *The Colbert Report*
* 2010: *MN Original*

## Referencie

## Iné projekty

## Externé odkazy
* Oficiálny web

* 

* Cheap Trick na Discogs
* Cheap Trick na Billboard

Kategória:Hudobné skupiny z 1973
Kategória:Rockové hudobné skupiny USA
Chad Johnson

**Chad Johnson** (* 10. jún 1986, Saskatoon, Saskatchewan, Kanada) je bývalý profesionálny kanadský hokejový brankár, ktorý sa preslávil pôsobením vo viacerých tímoch National Hockey League, ale najmä v drese Buffalo Sabres. V roku 2010 reprezentoval Kanadu na Majstrovstvách sveta, kde získal striebornú medailu. 

## Kariéra
vľavo|náhľad|Chad Johnson v tíme Connecticut Whale
Johnson najviac zažiaril v univerzitnom hokeji, keď bol počas pôsobenia na aljašskej univerzite vo Fairbankse (v najvyššej univerzitnej lige NCAA) získal v roku 2009 ocenenie pre najlepšieho hráča aj brankára sezóny. Draftovaný bol v roku 2006 tímom Pittsburgh Penguins, ale za tím nikdy neodohral ani zápas. 

Celkovo v NHL odchytal 192 zápasov, v ktorých si pripísal 80 výhier, 72 prehier a 15 prehier po predĺžení, 2,73 priemer inkasovaného gólu na zápas, 8 čistých kont a 90,7% úspešnosť zákrokov. V lige strávil 9 sezón, počas ktorých pôsobil v 8 tímoch.

Svoj prvý zápas v NHL odchytal 30. decembra 2009, keď v drese New York Rangers striedal Henrik Lundqvista proti Philadelphii Flyers. Z 20 striel inkasoval tri góly a Rangers zápas prehrali 0:6.

V pozícii prvého brankára tímu NHL strávil iba sezónu 2015/2016 v drese Buffalo Sabres, kde pozícu získal po zranení Robina Lehnera. V sezóne si pripísal 22 výhier a až 92,0% úspešnosť zákrokov.

V Play-Off odchytal jediný zápas v drese Calgary Flames, ktorý aj napriek silnému výkonu, keď zastavil 20 z 21 striel v zápase proti Anaheimu Ducks, prehral 1:3. 

V roku 2019, po tom čo sa nepresadil v tíme St. Louis Blues a bol zapísaný na waiver listinu, odkiaľ si ho upísal tím Anaheim Ducks. Ani tam však nedokázal nadviazať na kvalitné výkony z pôsobení v Buffale a Calgary a po lete už ďalšiu ponuku z NHL nedostal. V lete 2019 sa rozhodol ukončiť profesionálnu hráčsku kariéru.

## Referencie

## Iné projekty

Kategória:Kanadskí hokejoví brankári
Kategória:Kanadskí hokejisti
Kategória:Brankári Buffalo Sabres
Kategória:Brankári Calgary Flames
Kategória:Brankári Boston Bruins
Kategória:Brankári New York Rangers
Kategória:Brankári New York Islanders
Kategória:Brankári Anaheim Ducks
Kategória:Brankári St. Louis Blues
Kategória:Brankári Arizona Coyotes
Kategória:Hráči Hartford Wolf Pack
Kategória:Hráči Portland Pirates
Kategória:Hokejisti draftovaní klubom Pittsburgh Penguins
Kategória:Účastníci MS v hokeji 2010
Kategória:Osobnosti zo Saskatoonu
Joel Hofer

**Joel Hofer** (* 30. júl 2000, Winnipeg, Manitoba, Kanada) je profesionálny kanadský hokejový brankár, ktorý aktuálne pôsobí v tíme St. Louis Blues v National Hockey League. V roku 2023 získal zlatú medailu s reprezentáciou Kanady na Majstrovstvách sveta a v roku 2020 zlatú medailu z Majstrovstiev sveta hráčov do 20 rokov, kde bol zároveň vyhlásený za najlepšieho brankára turnaju. Kanadu reprezentoval aj na seniorských Majstrovstvách sveta v roku 2024.

## Kariéra
Joel Hofer sa rozvíjal v kanadskom juniorskom programe a neskôr pôsobil v tíme Swift Current Broncos vo Western Hockey League. V roku 2018 s tímom získal ligový titul. Juniorskú kariéru skončil v sezóne 2019/2020 v tíme Portland Winterhawks vo WHL, kde bol menovaný do druhého All-Star tímu.

Draftovaný bol tímom St. Louis Blues, ktorý je doposiaľ jeho jediným pôsobiskom v NHL.  Debut v NHL zažil 4. novembra 2021 proti San Jose Sharks. Blues v zápase vyhrali 5:3 a Hofer zastavil 23 striel z 26. 

V rokoch 2021-2025 nastupoval najskôr striedavo v NHL a vo "farmrskom" tíme St. Louis Springfield Thunderbirds. Od sezóny 2023/2024 pôsobil ako stabilný náhradník dlhoročnej jednotky Blues - Jordana Binningtona. V ročníku 2025/2026 ho vytlačil a stal sa prvým brankárom tímu. Od tejto sezóny má platný dvojročný jednocestný kontrakt v hodnote 3,4 milióna ročne.

## Referencie

Kategória:Kanadskí hokejoví brankári
Kategória:Brankári St. Louis Blues
Kategória:Hokejisti draftovaní klubom St. Louis Blues
Kategória:Účastníci MS v hokeji 2024
Kategória:Účastníci MS v hokeji 2023
Kategória:Osobnosti z Winnipegu
Kevin Boyle

**Kevin Boyle** (* 30. máj 1992, Manalapan, New Jersey, USA) je bývalý profesionálny hokejový brankár, ktorý sa preslávil najmä krátkym pôsobením v tíme Anaheim Ducks v National Hockey League. 

## Kariéra
Kevin Boyle nikdy nebol draftovaný, ale aj napriek tomu odchytal 5 zápasov v tíme Anaheim Ducks v NHL. Podpísaný bol Anaheimom v roku 2016 ako neobmedzený voľný hráč a pôsobil najmä v ich farmárskom tíme San Diego Gulls v American Hockey League. V tíme drží rekord za najviac odohraných zápasov (117) a počte víťazstiev (62).

V NHL debutoval 9. februára 2019 proti Philadelphii Flyers, keď striedal Chada Johnsona po prvej tretine. V zápase zastavl 24 z 26 a Ducks napokon zápas prehrali 2:6.  V tíme strávil nejaký čas, kým sa do bránky po zranení nevrátil prvý brankár Ducks - John Gibson. Dokopy odchytal 5 zápasov, z ktorých síce vyhral jediný, ale pripísal si 92,8% úspešnosť zákrokov a jedno čisté konto. Napriek tomu strávil ďalšie dve sezóny v AHL a zmluvu v NHL už nedostal.

V sezóne 2021/2022 ešte skúsil pôsobenie v európskej lige ICEHL za taliansky tím HC Bolzano. V lete 2022 ukončil profesionálnu hokejovú kariéru a momentálne sa venuje práci v oblasti zdravotníctva.

## Referencie

## Iné projekty

Kategória:Hokejoví brankári USA
Kategória:Hokejisti USA
Kategória:Brankári Anaheim Ducks
Kategória:Hráči Anaheim Ducks
Kategória:Osobnosti z New Jersey
Duncan Mackay

**Duncan Mackay** (* 26. júl 1950, Leeds, Yorkshire) britský skladateľ, spevák, aranžér a klávesák. Bol známy ako jeden z členov skupín Steve Harley & Cockney Rebel a 10cc. Počas svojej kariéry nahral deväť sólových albumov, ako aj niekoľko ďalších spoločných nahrávok.

## Diskografia

### Štúdiové albumy
* 1974: *Chimera*
* 1977: *Score*
* 1980: *Visa*
* 1988: *The Heart of the Machine*
* 1988: *The New Explorers*

* 1988: *Data First*
* 1990: *Russell Grant's Zodiac*
* 1993: *A Picture of Sound*
* 2019: *Kintsugi*

## Filmografia

### Hudobný skladateľ
* 1980: *[[Girls (film z roku 1980)|Girls]]*
* 19952000: *The Syndicate*
* 2001: *Mike Bassett: England Manager*
* 2005: *White Lions: King of Kings*
* 2008: *Badger Quest: The Honey Hunters of Niassa*

## Referencie

## Iné projekty

## Externé odkazy
* Oficiálny web

* 

* Duncan Mackay na Discogs

Kategória:Anglickí hudobní skladatelia
Kategória:Anglickí speváci
Kategória:Anglickí klávesisti
Projekčné mapovanie

[náhľad|350x350bod|Premietanie obrazu na [Sydney Opera House počas festivalu Vivid Sydney v roku 2013]]
**Projekčné mapovanie** (angl. *projection mapping*) je audiovizuálna technika, pri ktorej sa obraz premieta na nerovné povrchy, ako sú budovy, objekty alebo scény, čím vzniká ilúzia pohybu alebo zmeny tvaru.

## História
Prvý známy prípad projekcie na nerovný povrch pochádza z roku 1969, keď bola v Disneylande otvorená atrakcia Haunted Mansion. Tmavá atrakcia obsahovala množstvo zaujímavých optických ilúzií vrátane hlavy Madame Leoty bez tela a 5 spievajúcich búst, „Grim Grinning Ghosts“, ktoré spievali úvodnú pieseň atrakcie. Tieto boli dosiahnuté natáčaním portrétov spevákov (na 16 mm film) a následným premietaním tohto filmu na busty ich tvárí.

## Použitie
náhľad|Premietanie vzorky na nerovný povrch steny
Projekčné mapovanie sa využíva najmä v oblasti umenia, kultúrnych podujatí, divadla, hudobných vystúpení a verejných prezentácií. Často sa uplatňuje aj pri svetelných inštaláciách, výstavách a marketingových kampaniach. Projekčné mapovanie sa využíva aj v oblasti architektúry a urbanizmu, kde slúži na dočasné vizuálne zvýraznenie historických alebo moderných stavieb. V digitálnom umení umožňuje autorom kombinovať obraz, pohyb a zvuk do komplexných multimediálnych diel. Povrchy projekčného mapovania sú nekonečne rozmanité. Siahajú od fasády monumentu až po architektonický detail, od scény až po malý objekt alebo jednoduchú stenu. Geometrické doplnky sú tiež vynikajúcou možnosťou na jednoduché dosiahnutie silného vizuálneho efektu.

## Technológia
Na realizáciu projekčného mapovania sa používajú digitálne projektory, špecializovaný softvér a presné meranie premietaného povrchu. Obraz sa upravuje tak, aby presne kopíroval tvar objektu, na ktorý je premietaný. Softvér na projekčné mapovanie umožňuje presné zarovnanie obrazu s fyzickým objektom pomocou geometrickej korekcie a maskovania. V pokročilých aplikáciách sa využívajú aj viaceré synchronizované projektory a interaktívne prvky reagujúce na pohyb alebo zvuk. V modernej praxi sa používa široká škála špecializovaného softvéru, vrátane komerčných, platených platforiem alebo bezplatné otvorené nástroje ktoré sa líšia funkčnosťou, zložitosťou a zamýšľaným použitím.

## Referencie

Kategória:Audiovízia
Sezóna 2002 Women's United Soccer Association

**Sezóna 2002 [[Women's United Soccer Association]]** bola druhou sezónou ligy WUSA, ktorá predstavovala najvyššiu profesionálnu súťaž ženského futbalu v Spojených štátoch.Základná časť sezóny sa začala 13. apríla 2002 a skončila sa 11. augusta 2002. Po jej skončení nasledovala vyraďovacia časť play-off, ktorá sa začala 17. augusta. Finálový zápas o titul sa odohral 24. augusta medzi tímami Carolina Courage a Washington Freedom.

## Zmeny oproti roku 2001
Pred začiatkom sezóny 2002 došlo k zmene názvu víťaza predchádzajúceho ročníka. Tím Bay Area CyberRays, ktorý získal titul v sezóne 2001, sa premenoval na San Jose CyberRays.

## Zápas hviezd
Po skončení sezóny 2002 sa uskutočnil prvý Zápas hviezd ligy WUSA. Výber Juhu v ňom zvíťazil nad výberom Severu výsledkom 6 : 1. Stretnutie sa odohralo na štadióne PGE Park v Portlande, Oregon a navštívilo ho 14 208 divákov. Nováčik roka Abby Wambach z Washington Freedom získala ocenenie MVP a v zápase strelila dva góly.

## Formát súťaže

*Základná časť súťaže prebiehala od 13. apríla do 11. augusta 2002. 
*Každý tím odohral počas sezóny celkovo 21 zápasov, pričom s každým súperom sa stretol trikrát – buď dvakrát doma a raz vonku, alebo naopak. Tento systém viedol k nerovnomernému rozpisu domácich zápasov, keď niektoré tímy odohrali desať a iné jedenásť stretnutí na domácom ihrisku.
*Do play-off postúpili štyri najlepšie tímy po základnej časti. Semifinálové zápasy sa hrali na jeden zápas 17. augusta, pričom prvý a druhý tím tabuľky hostili družstvá zo štvrtého a tretieho miesta. Víťazi semifinále sa následne stretli vo finále, ktoré sa odohralo 24. augusta na štadióne Herndon Stadium.

## Poradie

## Play-off

## Semifinále

## Pohár zakladateľov (Founders Cup)
Finálový zápas o Pohár zakladateľov sa odohral 24. augusta 2002. Víťazom sa stal tím Carolina Courage, ktorý porazil Washington Freedom výsledkom 3 : 2.

## Ocenenia

Po skončení sezóny boli udelené individuálne aj tímové ocenenia za výkony v sezóne 2002. Ocenili sa najlepšie hráčky súťaže, najlepší strelec, obranca, brankár, tréner, nováčik roka a rozhodca roka, ako aj kluby za fair play a komunitné aktivity.

Zdroj:

## Štatistiky najlepších strelcov a asistencií

### Najlepší strelci

### Najlepšie asistencie

### Tabuľka návštevností divákov

## Referencie

## Externé odkazy
* Webová stránka WUSA (archive.org)
* WUSA  

Kategória:Sezóny Women's United Soccer Association
Devin Cooley

**Devin Cooley** (* 25. máj 1997, Los Gatos, Kalifornia, USA) je profesionálny americký hokejový brankár, ktorý aktuálne pôsobí v tíme Calgary Flames v National Hockey League. 

## Kariéra
Devin Cooley hokejovo vyrastal v juniorskom tíme San Jose Sharks. Nebol draftovaný, ale juniorskú kariéru ukončil v najvyššej americkej univerzitnej súťaži NCAA, kde pôsobil v drese tímu Univerzity v Denvere. Tu v roku 2018 získal ligový titul.

Cooley nebol draftovaný, ale v roku 2020 podpísal dvojročný vstupný kontrakt s tímom Nashville Predators. Jeho trvanie strávil prevažne v American Hockey League v tíme Milwaukee Admirals. Nashville s ním v lete 2022 predĺžil zmluvu ešte o jednu sezónu, ale Cooley sa do prvého tímu nepresadil. V lete 2022 podpísal jednoročný dvojcestný kontrakt s tímom Buffalo Sabres, ale ani za nich neodchytal jediný zápas. 

8. marca 2024 bol Cooley vymenený za výber v 7. kole draftu 2025 do San Jose Sharks, kde následne 17. marca debutoval v NHL proti Chicagu Blackhawks. Zápas Sharks prehral 2:5, pričom Cooley zastavil 26 z 30 striel. V sezóne 2023/2024 odchytal za Sharks 6 zápasov, z ktorých dva vyhral a tri prehral a pripísal si 87% úspešnosť zákrokov a 2,93 priemer inkasovaného gólu na zápas. 

V lete 2024 bol podpísaný tímom Calgary Flames na dvojročný dvojcestný kontrakt. Prvú sezónu ešte strávil v AHL v tíme Calgary Wranglers, ale v prvom tíme debutoval v sezóne 25/26, kde pôsobí v pozícii náhradníka za Dustinom Wolfom.

## Referencie

Kategória:Hokejoví brankári USA
Kategória:Brankári San Jose Sharks
Kategória:Brankári Calgary Flames
Kategória:Hráči Milwaukee Admirals
Kategória:Hráči Muskegon Lumberjacks
Kategória:Hráči Rochester Americans
Kategória:Osobnosti z Kalifornie
Hájnikovský kanál

**Hájnikovský kanál** je vodný tok vo Zvolenskej kotline na území okresov Zvolen a Detva. Je to pravostranný prítok Slatiny v povodí Hrona, má dĺžku približne 4,4 km a je tokom IV. rádu. 

## Priebeh toku
Kanalizovaný potok pramení v strednej časti Zvolenskej kotliny, v geomorfologickom podcelku Slatinská kotlina, severozápadne od osady Želobudza, v nadmorskej výške približne  Od prameňa tečie juhozápadným smerom, mierne zvlnenou, poľnohospodársky využívanou oblasťou. Bez okolitej vegetácie podteká cestu do Očovej a pokračuje južným smerom lokalitou Veľká Hájniková a Skalnačky. Nesúvislým porastom lemovaný obteká západným okrajom osadu Hájniková a mierne sa stáčajúc na juhozápad, križuje rýchlostnú cestu R2. Na okraji chráneného areálu Hrončiačka prijíma významnejší pravostranný prítok od miestneho družstva a opäť južným smerom pokračuje lemujúc okraj chráneného územia. Na jeho južnej hranici sa ku kanálu pripája prepojenie na Hradnú a onedlho sa odpája nivou Slatiny vedúce bočné rameno. Mierne sa stáča na juhozápad a následne sa východne od obce Vígľaš, v nadmorskej výške približne , vlieva pravostranne do rieky Slatina, prítoku rieky Hron. Potok patrí do širšieho povodia rieky Hron. 

Hájnikovský kanál pramení a na hornom toku tvorí dočasne hranicu katastrov obcí Očová v okrese Zvolen a Dúbravy v okrese Detva. Prechádza do katastra Očovej a následne na územie obce Vígľaš vo zvolenskom okrese v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Zvolenská kotlina, Slatinská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Zvolen
Kategória:Vodné toky v okrese Detva
Kategória:Dúbravy
Kategória:Vígľaš
Kategória:Očová
The King of Ads, Part 2

***The King of Ads, Part 2*** alebo ***The King of Ads 002*** je druhá časť televízneho filmu, ktorú inicioval Jean-Marie Boursicot. Ide o kompiláciu desiatok európskych televíznych reklám, ktoré režírovali rôzni známi režiséri z celej Európy a USA. Snímka bola uvedená v roku 1993 s časom 56 minút.

## Účinkujúci
* Carole Bouquet

## Režiséri
Jednotlivými režisérmi boli:

## Príspevok Justa Jaeckina

### Časť Pacific
náhľad

Jeden z najkrajších reklamných scenárov, na akom kedy Just Jaeckin pracoval, napísal talentovaný muž Jean Feldman (Feldman Calleux Et Associes). Bol to jediný šéf agentúry, o ktorom Jaeckin vedel, že sa osobne staral o natáčanie. Vypracoval tak pre Jaeckina scenár na mieru. V deji mladá žena vyskočí z plaváka hydroplánu, pričom ju žralok takmer uchmatne, v čom vylezie na rebrík. Na drevenom pontóne sa odtlačok jej mokrej nohy v priebehu niekoľkých sekúnd vyparí, symbol spaľujúcej horúčavy. Ide za svojou kamarátkou, ktorá jej ponúkne pohár Pacific.

Po nakrúcaní záberov žltého hydroplánu a dievčaťa sa filmári museli pustiť do scén zo žralokom. Vedenie mal na starosti Tony White, expert na veľkého bieleho žraloka a režisér slávnej scény s útokom žraloka s Jamesa Bonda. White predstavil filmárom v akváriu dosť nepriateľské zviera dlhé najmenej 3,5 metra. Jaeckin sa okamžite začal obávať techniky, ktorá sa bude musieť použiť na nakrútenie toho monštra. Jaeckin bol totiž zodpovedný za funkciu kameramana.

Jaeckinovi vysvetlili, že s tým nebude žiadny problém. Najprv sa pripevní žralokovi chvost k oceľovému lanu. Potom sa zviera vo vode pustí k podvodnej kamere, až ho na mieste zastaví kábel, ktorého dĺžka sa starostlivo prepočíta. Napriek tomu Jaeckin zavolal na pomoc trénera, aby filmára chránil dreveným rámom. Keď bol pod vodou s kamerou v ruke, poslal signál na vypustenie žraloka. Keď ho Jaeckin videl v kamere (ktorá ho ešte dvakrát zväčšila), ako sa rúti dopredu s otvorenou papuľou, takmer filmár upustil kameru. Sila jeho hybnosti natiahla oceľové lano o 20 cm. Žralok biely strhol ochranné drevo a prehltol slnečnú clonu vodotesnej kamery, ktorá filmára udrela do hlavy. Potom monštrum pretrhlo kábel čím sa oslobodilo.

### Časť Seiko
[náhľad|238x238bod|Náramkové hodinky [Seiko (spoločnosť)|Seiko.]]

V reklame na hodinky Seiko vystupovali trapézový umelci.

### Časť Jeans Bufallo
Reklama zameraná na džínsy Bufallo, v ktorej odznie „le diable à fleur de peau“ (diabol je na hrane).

## Referencie

## Pozri aj
* The King of Ads

## Externé odkazy
* 
* 

Kategória:Filmy podľa názvu
Kategória:Filmy z 1993
Kategória:Televízne filmy
Mike Sullivan

**Mike Sullivan** môže byť:

* politik USA (* 1939), Mike Sullivan (politik)
* hokejista USA (* 1968), Mike Sullivan (hokejista, 1968)
* hokejista USA (* 1969), Mike Sullivan (hokejista, 1969)
* hokejista USA (* 1973), Mike Sullivan (hokejista, 1973)
* hokejista USA (* 1984), Mike Sullivan (hokejista, 1984)
* hokejista USA (* 1992), Mike Sullivan (hokejista, 1992)
Bitka pri Narve

**Bitka pri Narve** alebo **bitka o Narvu** môže byť bitka:
* medzi Livónskom a Ruskom, súčasť Livónskej vojny, pozri Bitka pri Narve (1558)
* medzi Švédskom a Ruskom, súčasť Livónskej vojny, pozri Bitka pri Narve (1581)
* bitka druhej severnej vojny, pozri Bitka pri Narve (1658)
* medzi Švédskom a Ruskom, súčasť Severnej vojny, pozri Bitka pri Narve (1700)
* medzi Švédskom a Ruskom, nasledoval masaker všetkých švédskych obyvateľov, pozri Bitka pri Narve (1704)
* medzi Estónskom a Sovietskym zväzom, súčasť Estónskej vojny za nezávislosť, pozri Bitka pri Narve (1918)
* Bitka o Narvu (1919) môže byť jedn z troch stretov
** medzi estónsko-fínskymi silami a Sovietskym zväzom, 18. až 19. januára, pozri Prvá bitka o Narvu (1919)
** medzi Estónskom a Sovietskym zväzom, február až apríl, pozri Druhá bitka o Narvu (1919)
** medzi Estónskom a Sovietskym zväzom, november až december, pozri Tretia bitka o Narvu (1919)
* Bitka pri Narve (1944) medzi nacistickým Nemeckom a ZSSR v druhej svetovej vojne majúca dve hlavné fázy:
** Bitka o Narvu (1944), február až júl
** Bitka o líniu Tannenberg, 25. júl až 10. augusta o líniu Tannenberg
Sezóna 2003 Women's United Soccer Association

**Sezóna 2003 [[Women's United Soccer Association]]** bola treťou a poslednou sezónou pre WUSA, prvú profesionálnu ligu najvyššej úrovne ženského futbalu v Spojených štátoch. Základná časť sa začala 5. apríla a skončila 10. augusta. Play-off sa začalo 16. augusta, finálový zápas sa hral 24. augusta medzi Washington Freedom a Atlanta Beat.

## Formát súťaže

*Základná časť sa začala 5. apríla a skončila 10. augusta.
*Každý tím odohral celkovo 21 zápasov, tri proti každému súperovi (buď dvakrát doma a raz vonku, alebo naopak). To spôsobilo nerovnomerný rozpis, pričom tímy hostili 10 alebo 11 domácich zápasov.
*Štyri tímy s najväčším počtom bodov zo základnej časti postúpili do play-off. Víťazi a finalisti základnej časti hostili 17. augusta v semifinále tímy na štvrté a tretie miesto. Víťazi semifinále sa stretli na štadióne Torero v San Diegu v Kalifornii 24. augusta vo finále.

## Poradie

Zdroj: WUSA

## Play-off

## Semifinále

## Pohár zakladateľov (Founders Cup)

## Ocenenia

Zdroj:

## Štatistika najlepších strelcov

### Najlepší strelci

### Tabuľka návštevností divákov

## Referencie

## Externé odkazy
* Webová stránka WUSA (archive.org)
* WUSA  

Kategória:Sezóny Women's United Soccer Association
Rallye Dakar 2026

**Rallye Dakar 2026** bol 48.&nbsp;ročník prestížneho podujatia, ktorý sa konal v&nbsp;Saudskej Arábii.

Vytrvalostné preteky začali prológom 3.&nbsp;januára 2026 v&nbsp;Yanbu, kde tiež po 12.&nbsp;etapách 17.&nbsp;januára skončili. Trať viedla len územím Saudskej Arábie, pričom zastúpené boli opäť etapy s&nbsp;rôznym povrchom. Na štart sa už tradične postavili jazdci motocyklov, automobilov, špeciálov, veteránov, prototypov a kamiónov. 

Slovensko zastupovali motocyklista Štefan Svitko na KTM, Marek Sýkora ako navigátor Miroslava Zapletala (CZE) na Forde F150, Ľubomír Palčo ako člen posádky a mechanik kamióna MAN, maďarského vodiča Zsolta Darázsiho a Tomáš Kazarka ako navigátor v kamióne Tomáša Tomečka.

## Dĺžka trate
Pre účastníkov bol pripravený prológ a dvanásť etáp s celkovou dĺžkou .

## Etapy

## Slovenskí účastníci
Slovensko v tomto ročníku reprezentoval motocyklista Štefan Svitko ml. na stroji KTM 450 Rally Factory Replica (Slovnaft Rally Team), ktorý musel pre zranenie po páde v 3. etape odstúpiť z priebežnej 12. pozície. Do cieľa však dorazili Marek Sýkora ako navigátor Miroslava Zapletala (CZE) na Forde F150, Ľubomír Palčo ako člen posádky a mechanik kamióna MAN, maďarského vodiča Zsolta Darázsiho a Tomáš Kazarka ako navigátor v kamióne Tatra vodiča Tomáša Tomečka.

## Referencie

## Pozri aj
* Rallye Dakar
* Africa Eco Race

## Zdroj
* Oficiálna stránka súťaže

Kategória:Rallye Dakar
Kategória:Motoršport v roku 2026
Kategória:2026 v Saudskej Arábii
Lazná

**Lazná** (v období 1976 – 2012 aj **Lužná**) je potok v regióne Horehronie, v území mesta Brezno v okrese Brezno v Banskobystrickom kraji. Nachádza sa v geomorfologickom celku Horehronské podolie a ústi do Hrona. Má dĺžku  a rád toku III. 
## Prameň
Vodný tok Lazná pramení v  v poľnohospodárskom extraviláne v centrálnej časti územia mesta Brezno severozápadne od jeho intravilánu v okrese Brezno na lúke a pasienku Lazná vo vzdialenosti  severozápadne od vrchu Skalka s . 
## Opis toku
Lazná tečie od prameňa juhozápadným smerom cez poľnohospodársky extravilán mesta Brezno dolinou s rovnakým názvom Lazná, ľavým brehom obteká lúku a pasienok Horné lazy na úpätí vrchu Skalka s , skrúca sa na juh, v  priberá ľavostranný bezmenný prítok, pravým brehom obteká úpätie lúky a pasienka Horné lazy s , v  vteká do intravilánu Brezna, vo východnom okraji intravilánu obteká miestnu časť Banisko (dnes ulica), v  podteká cestu I/66 Banská Bystrica – Brezno - Poprad, v   v intraviláne Brezna ústi do Hrona ako jeho pravostranný prítok. Hron ďalej ústi do Dunaja. Lazná patrí do okresu Brezno v Banskobystrickom kraji. Pramení, preteká a ústi do Hrona v území mesta Brezno. Patrí do geomorfologického celku Horehronské podolie a jeho geomorfologických podcelkov Breznianska kotlina a Bystrianske podhorie. Vodný tok Lazná má jeden bezmenný prítok. Celý tok Laznej leží v ochrannom pásme Národného parku Nízke Tatry (v dolnom úseku tečie Lazná po hranici ochranného pásma).
## Pôvod názvu
Názov vodného toku Lazná má pôvod v homonymnom názve doliny i trvalého trávneho porastu, aj keď nemožno celkom vylúčiť opačný postup pomenovacieho procesu. Toponymum Lazná vzniklo z apelatíva laz vo význame pozemok získaný vyklčovaním lesa, horská osada s roztrúsenými obydliami, kopanica, rozšíreného o formant prídavného mena -ná v ženskom gramatickom rode s významom prislúchajúca k lazu, alebo ináč spájaná s lazom. Názov potoka Lazná je súčasťou početnej skupiny jednoslovných názvov v slovenskej toponymii, najmä hydronymii. Názov vodného toku Lazná bol štandardizovaný v roku 2012, čím bola nahradená predchádzajúca podoba štandardizovaného názvu na obdobie 1976 – 2012 Lužná ako dôsledok chyby v procese štandardizácie. V množine slovenskej hydronymie vodných tokov hydronymum Lazná je jedinečným hydronymom (január 2026).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Horehronskom podolí 
Kategória:Brezno
Kategória:Povodie Hrona
Platón (komický básnik)

**Platón** alebo **Platón Kómikos** () bol starogrécky komický básnik, pôsobiaci v Aténach od konca 5. storočia pred Kr. (cca 420 pred Kr.) až do 80. rokov 4. storočia pred Kr..
 
Platón, ktorý pôsobil približne v rovnakom čase ako Aristofanes, patril k najpopulárnejším dramatikom svojej doby. Hoci je chronologicky radený do starej komédie, mnohí bádatelia ho považujú za kľúčovú prechodnú postavu smerom k strednej komédii kvôli jeho štýlu a témam. Podľa antických správ a encyklopédie Suda sa mu pripisuje približne 30 divadelných hier.  Z jeho tvorby sa do dnešných čias zachovalo viac ako 300 fragmentov (krátkych úryvkov a citátov). Jeho diela boli vysoko cenené pre čistotu štýlu a ostrosť politickej satiry.

Jeho ranné diela boli silne politické. Satirizoval vtedajších demagógov ako Kleóna, Hyperbola či Kleofóna. Približne tretina jeho hier (napr. *Adónis*, *Európé*) parodovala grécke mýty, čo predznamenalo neskoršie trendy v gréckej komédii. Hra *Sofistai* sa vysmievala vtedajším umeleckým a možno aj filozofickým inováciám.

Informácie o významnejších dielach čerpané z antických testimónií a fragmentov:
* Hyperbolos (cca 420 – 416 pred Kr.)
* Víťazstvá (Nikai) (po r. 421 pred Kr.)
* Kleofón (405 pred Kr.) – hra v súťaži na slávnosti Lénaia skončila tretia.
* Faón (pravdepodobne 391 pred Kr.) – obsahuje vtipné scény o gastronómii a afrodiziakách.
* Vyslanci (Presbeis) (po r. 393 pred Kr.) – jedna z jeho posledných hier reagujúcich na aktuálne diplomatické misie v Perzii.
  
V roku 410 pred Kr. získal prvé víťazstvo na mestských Dionýziach (názov tejto víťaznej hry sa v zachovaných antických prameňoch, ako sú nápisy IG II² 2325 https://epigraphy.packhum.org/text/4561, priamo neuvádza).

Platón bol známy svojím ostrým vtipom a schopnosťou kombinovať tradičnú politickú satiru s prvkami mytologického burleskného humoru. Jeho hra *Dlhá noc* je považovaná za možný inšpiračný zdroj pre neskoršiu Plautovu hru  *Amphitruo*.

Zoznam jeho zachovaných názvov hier:

## Referencie

Kategória:Dramatici starovekého Grécka
Kleofón

**Kleofón**  () môže byť:
*aténsky politik v 5. stor. pred Kr., pozri Kleofón (politik)
*grécky tragický básnik z konca 5. stor. pred Kr., pozri Kleofón (básnik)

## Referencie
Lazný potok (prítok Hradnej)

**Lazný potok** je vodný tok v Poľane a Zvolenskej kotline na území okresov Zvolen a Detva. Je to pravostranný prítok Hradnej v povodí Slatiny, má dĺžku približne 6 km a je tokom V. rádu. 

## Priebeh toku
Potok pramení v západnej časti Poľany, v geomorfologickom podcelku Detvianske predhorie, na južných svahoch Suchého vrchu (), v nadmorskej výške približne  Od prameňa v lokalite Obchoditá tečie juhozápadným smerom, oblasťou s nesúvislým lesným porastom a horskými lúkami. Pokračuje oblasťou Vevericová, následne vedie rozsiahlejším lesom, kde priberá pravostranný prítok a cez Ďurečkin laz opúšťa Poľanu a prechádza do Zvolenskej kotliny a jej podcelku Slatinská kotlina. Už mimo lesa, no lemovaný pásom vyššej vegetácie, sa stáča na juh a prijíma významný ľavostranný prítok z oblasti Malá hôrka. Onedho priberá pravostranný prítok spod Skalky () a menší ľavostranný potok z lokality Bujačie. Pri Želobudzi priberá významnú ľavostrannú Kamennú a následne sa už v nadmorskej výške približne  vlieva pravostranne do Hradnej, prítoku rieky Slatina v povodí rieky Hron. Potok patrí do širšieho povodia rieky Hron. 

Lazný potok pramení a na hornom toku preteká katastrom obce Očová v okrese Zvolen, následne pokračuje územím obce Dúbravy v okrese Detva v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Poľana, Detvianske predhorie
* Zvolenská kotlina, Slatinská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Zvolen
Kategória:Vodné toky v okrese Detva
Kategória:Dúbravy
Kategória:Očová
Majstrovstvá sveta v ľadovom hokeji hráčov do 20 rokov 2029

**Majstrovstvá sveta v ľadovom hokeji hráčov do 20 rokov 2029** budú v poradí 53. juniorským hokejovým svetovým šampionátom. Turnaj Top divízie sa bude hrať v Quebecu a Trois-Rivières v Kanade. Dátum turnaja doposiaľ nebol uvedený.

## Dejiská

## Kvalifikované tímy
**Kvalifikované ako hostiteľ**

* 
## Referencie
Paristory

***Paristory*** je francúzske audiovizuálne predstavenie z roku 1976, ktoré režíroval a produkoval Philippe Courtines. Projekt sa zameriava na tému ohľadom Paríža. Dielo bolo uvedené počas celého leta 1976 v záhradách Palais Royal a pokračovalo vo svojom premietaní v šapito pod Eiffelovou vežou.

## Vystupujúci
Text v prevedení:
* Michèle Morgan
* Jean-Claude Brialy

## Účasť
Paristory prebiehalo s účasťou Paris Moderne od Jean Mounicq.

## Hudba

### 1. nosič

Autorom hudby k Paristory boli Pierre Bachelet, Mat Camison, Terry Brossard a Jean-Louis Petit. Spolu vzniklo 7 skladieb o celkovej dĺžke cez 32 minút. Štúdiový album vydalo hudobné vydavateľstvo JCR. Tri skladby z albumu parili Pierrovi Bacheletovi a Mat Camisonovi, ďalšie tri Terry Brossardovi a zvyšná jedna Jean-Louis Petitovi. Album bol publikovaný v roku 1976 a 1978.

#### Spolupracovníci
* Patrick Bordesnahrávač
* Tim Blakehudobník

### 2. nosič

K projektu vznikol aj singel o dvoch skladbách v podaní Pierra Bacheleta. Nosič bol vydaný v roku 1976 vo vydavateľstve Sirocco a distribuovaný cez Discodis. Ako u predošlého albumu ide prevažne o popové, fankové a psychodelické melódie. Poslednú skladbu „Je Suis Comme Je Suis“ naspieval a otextoval samotný Bachelet. Aranžmány a hudobnú réžiu zabezpečil Mat Camison.

## Referencie

Kategória:Filmy podľa názvu
Kategória:Filmy z 1976
Kategória:Televízne filmy
Emmanuelle (skladba)

„**Emmanuelle**“ je francúzska pieseň z roku 1974, ktorú naspieval Pierre Bachelet. Autormi popovej piesne sú Pierre Bachelet a Hervé Roy. Song vznikol pre kultový film *[[Emanuela (film)|Emanuela]]* z roku 1974, ktorý režíroval Just Jaeckin. Pieseň oficiálne vyšla vo francúzštine a angličtine. Text ľúbostnej piesne napísal samotný Bachelet a hlavným refrénom je *Mélodie d'amour chantait le cœur d'Emmanuelle*.

Celkovo sa predalo vyše 4 milióny kusov singlov.

## Vznik
Pôvodným kandidátom na hudbu k filmu bol Serge Gainsbourg, ktorý ale ponuku odmietol. Režisér Jaeckin sa rozhodol nakoniec pozvať Pierra Bacheleta s ktorým už spolupracoval na relácii ''Dim Dam Dom''. Ten súhlasil ale pôvodne nemal spievať ústrednú melódiu. Nakoľko sa spevu nechcel chytiť žiaden spevák, Bacheletovi neostávalo nič iné ako ponuku prijať. Na základe úspechu piesne a aj filmu sa Bachelet okamžite preslávil.

## Referencie

## Pozri aj
* Emmanuelle (miniséria)

## Externé odkazy
* Discorgs

Kategória:Piesne Pierra Bacheleta
Kategória:Single z 1974
Kategória:Francúzske piesne
Kategória:Emmanuelle
Kategória:Anglické piesne
The King of Ads

***The King of Ads*** alebo ***The King of Ads 001*** je prvá časť televízneho filmu, ktorú inicioval Jean-Marie Boursicot. Ide o kompiláciu desiatok európskych televíznych reklám, ktoré režírovali rôzni známi režiséri z celej Európy a USA. Snímka bola uvedená v roku 1991 s časom 74 minút.

## Účinkujúci
* Grace Jones
* Vanessa Paradis
* Emmanuelle Seigner

## Režiséri
Jednotlivými režisérmi boli:

## Vznik
Zbierku reklám zostavil a projekt produkoval Jean-Marie Boursicot. Prvá časť obsahuje 85 reklám a jej pokračovanie 69.

## Referencie

## Pozri aj
* The King of Ads, Part 2

## Externé odkazy
* 
* 

Kategória:Filmy podľa názvu
Kategória:Filmy z 1991
Kategória:Televízne filmy
Tajch Štampoch

**Tajch Štampoch** (normovaný názov Kamenický rybník; iné názvy: Tajch Štampoch, Teich Steinbach, Kőpataki tó) je tajch v Štiavnických vrchoch. Nachádza sa v katastri obce Vysoká vedľa cesty prvej triedy vedúcej z Levíc do Banskej Štiavnice. Tajch je napájaný dvomi vodnými tokmi – z pravej strany riečkou Sikenica a z ľavej strany potokom Štampoch (niekedy označený aj ako Kamenický potok).

Prvé plány na výstavbu vodnej nádrže v dvoch variantach sú už z roku 1764. Nakoniec bol tajch  postavený v rokoch 1768 až 1770 s desať siah vysokou hrádzou tak, aby dokázala poháňať stupu so šiestimi tĺkmi v 9 km vzdialenom slobodnom kráľovskom banskom meste Pukanec počas 35 týždňov.

Výstavbu, ktorej náklad bol v roku 1767 odhadnutý na 24 000 zlatých, financoval Hlavný komorskogrófsky úrad v Banskej Štiavnici. Vodné dielo bolo s banskými dielami v Pukanci spojené prostredníctvom 12,3 km dlhého zásobovacieho jarku (so sklonom cca 20 cm na 100 m dĺžky), vedeného takmer po vrstevnici.

Na podrobnom pláne z decembra 1767 je zachytený plánovaný tajch, spolu s plánom vedenia jarku k banským dielam do Pukanca. V pláne sú vyznačené priepustné úseky, ktoré je potrebné dodatočne izolovať (červenou), ako aj viaceré doliny, ktoré musí jarok prekonať pomocou drevených žľabov.

Z dôvodu výstavby tajchu bola presunutá cesta vedúca do Banskej Štiavnice do jej dnešnej polohy, nakoľko viedla pôvodne dolinou, kde dnes leží vodná nádrž.

V šesťdesiatych rokoch 20. storočia sa hrádza tajchu pretrhla a zaplavila nižšie pod jazerom ležiacu obec Bohunice. Pri oprave hrádze bol prerušený úvodný úsek banského jarku vedúceho z tajchu do Pukanca. Na dobovej fotografií z roku 1913 je zachytený stav hrádze s “mníchom”.

Dnes slúži tajch ako rybník. Od roku 2025 prebieha jeho oprava. V teréne je dodnes na viacerých miestach dobre zachovaný pôvodný vodný jarok spájajúci tajch s Pukancom.

V roku 2015 bol otvorený náučný chodník Štamposký jarok vedúci v dvoch úsekoch (v oblasti Pukanca a v časti Uhliská - Majere) pozdĺž jarku spájajúceho tajch s banskými dielami v Pukanci.

## Galéria

Stampoch jul 1913 fotopata od cesty.jpg|thumb|Fotografia Štampoského tajchu z júla 1913 zachytáva vodnú plochu tajchu sponad hrádze.
Stampoch jul 1913 fotopata.jpg|thumb|Fotografia Štampoského tajchu z júla 1913. Na hrádzi je vidieť drevený domček tzv. mních.


## Referencie

Kategória:Tajchy na Slovensku
Będzin Miasto

**Będzin Miasto** je železničná zastávka v meste Będzin v Sliezskom vojvodstve v Poľsku. Zastávka primárne obsluhuje miestne spojenia v rámci katovickej metropolitnej oblasti a v rámci vojvodstva; zároveň zabezpečuje aj niektoré medziregionálne spojenia do miest v iných poľských vojvodstvách (napr. Białystok, Gdynia, Lublin, Olsztyn a Varšava). Na zastávke zastavujú vlaky dopravcov Koleje Śląskie, Polregio a PKP Intercity (kategórie TLK a InterCity).

## Budova zastávky

Pôvodná budova zastávky, postavená okolo roku 1859, sa pre potreby mesta rýchlo ukázala ako nedostatočná (čiastočne drevená konštrukcia a malé rozmery). Modernú budovu v modernistickom štýle navrhol v roku 1927 na ploche 4&nbsp;800 m² architekt Edgar Aleksander Norwerth; statiku riešil Stanisław Hempel. Budovu postavila firma *Pronaszko i Sobieszek* a otvorená bola na jar 1931 (s približne dvojročným oneskorením), pričom zdržanie súviselo najmä s nedostatkom financií a komplikáciami pri výkupe súkromných pozemkov.

Po období, keď bola budova jednou z najreprezentatívnejších dominánt mesta, postupne chátrala; pred rokom 2006 bola vo veľmi zlom technickom stave. V lete 2006 sa začala rekonštrukcia: najprv oprava strechy, demontáž a opätovné vybudovanie vrchnej časti komína na veži a výmena okien a dverí, následne výmena inštalácií; posledná etapa (2010–2012) zahŕňala montáž výťahu, „otvorenie“ budovy smerom na námestie pri Varšavsko-viedenskej trati zväčšením okenných otvorov v západnej stene a úpravu prízemných priestorov na prenájom.

## Cestujúci

## Infraštruktúra

Zastávka má dve kryté nástupištia s prvkami pre osoby so zníženou mobilitou; každé nástupište má jednu nástupnú hranu. Nástupištia sú s budovou prepojené podchodom. V budove sa nachádza čakáreň, pokladnica, predajný automat dopravcu Koleje Śląskie, toalety a komerčné priestory. Po rekonštrukcii (2006–2012) budova slúži aj ako sídlo mestskej stráže, pobočka knižnice, kaviareň a predajné miesto cestovných lístkov.

## Spojenie

Pred hlavným vstupom do budovy sa nachádza stanica mestského bicyklového systému Metrorower (číslo 27796) a stojany na bicykle. V blízkosti je aj stanovište taxíkov a autobusová zastávka *Będzin Poczta* (cca 30 m) pri hlavnom vstupe, ako aj *Będzin Brata Alberta* (cca 200 m) na východnej strane budovy. Významný dopravný uzol *Będzin Stadion* s autobusovými a električkovými spojmi do ďalších miest metropoly sa nachádza približne 900 m od zastávky.

## Referencie


## Iné projekty

Kategória:Železničné stanice v Poľsku
Kategória:Doprava v Sliezskom vojvodstve
Kategória:Architektúra z 1859
Spencer Knight

**Spencer Knight** (* 19. apríl 2001, Darien, Connecticut, USA) je americký profesionálny hokejový brankár, aktuálne pôsobiaci v tíme Chicago Blackhawks v National Hockey League. V reprezentačnom hokeji získal množstvo úspechov vrátane zlatej a striebornej medaily z Majstrovstiev sveta hráčov do 20 rokov, bronzovej a striebornej medaily z Majstrovstiev sveta hráčov do 18 rokov a zlatej medaily z World Hockey Challange do 17 rokov. 

## Kariéra
Spencer Knight bol hviezdou juniorského a univerzitného hokeja. Popri reprezentačných úspechoch bol súčasťou hlavného juniorského národného tímu USA a následne bol hlavným brankárom Univerzity v Bostone, kde bol v roku 2020 menovaný do All-Star tímu najvyššej americkej univerzitnej ligy NCAA a v roku 2021 získal ocenenie pre najlepšieho brankára a aj pre najlepšieho hráča.

Draftovaný bol do NHL v roku 2019 tímom Florida Panthers v 1. kole (z celkového 13. miesta). Za Panthers debutoval už 20. apríla 2021, keď do ligy vstúpil priamo z univerzitnej NCAA. Florida v zápase zvíťazila proti Columbusu Blue Jackets 5:1 a Knight zastavil 33 striel. V sezóne 2021/2022 ešte tri ďalšie zápasy a predstavil sa aj v Play-Off, kde pri nepresvedčivej forme Sergeja Bobrovského a Chrisa Driedgera sa predstvil v dvoch zápasoch v sérii proti rivalovi Tampa Bay Lightning. Jeden zápas vyhral, druhý prehral, ale udržal si 93,3% úspešnosť zákrokov. 

Chrisa Driedgera Florida v lete 2021 stratila v Expansion drafte do Seattlu Kraken a Knight sa stal náhradníkom Bobrovského.  Vo svojej prvej plnej sezóne v NHL odchytal až 32 zápasov, so ziskom 19 výhier a 90,5% úspešnosťou zákrokov. Ku koncu sezóny sa však jeho výkonnosť zhoršila, a tak debutoval aj v tíme Charlotte Checkers v American Hockey League. V roli náhradníka ho zastúpil Jonas Johansson. S Floridou Knight v septembri 2022 podpísal trojročný kontrakt v ročnej hodnote 4,5 milióna amerických dolárov.  V sezóne 2022/2023 ďalej nastupoval v prvom tíme, ale vynechal časť sezóny pre nešpecifikované zranenie.

Vo februári 2023 vstúpil do Asistenčného programu hráčov NHL, ktorý mu mal pomôcť v boji s Obsedantno-kompulzívnou poruchou. Sezónu 2023/2024 strávil znova v Charlotte. Florida Panthers získala v tomto roku svoj historický prvý Stanleyho pohár. Knight sa zúčastnil osláv, no keďže nebol na súpiske tímu - držiteľom trofeje sa nestal.

Do prvého tímu Floridy sa vrátil v sezóne 2024/2025, kde odchytal 23 zápasov. 1. marca bol spolu s výberom v 1. kole draftu 2026 vymenený do tímu Chicago Blackhawks za obrancu Setha Jonesa a výber v 4. kole draftu 2026. Florida po jeho odchode získala svoj druhý Stanleyho pohár. 

Knight dokončil sezónu 2024/2025 nie úplne presvedčivými výkonmi. Napriek tomu s ním Blackhawks podpísali v septembri 2025 trojročnú zmluvu v priemernej ročnej hodnote 5,833 333 milióna amerických dolárov. 

V sezóne 2025/2026 zastáva v tíme pozíciu prvého brankára a výkonnostne je na svojom doterajšom vrchole. 

## Referencie

Kategória:Hokejoví brankári USA
Kategória:Hokejisti USA
Kategória:Brankári Florida Panthers
Kategória:Brankári Chicago Blackhawks
Kategória:Hokejisti draftovaní klubom Florida Panthers
Kategória:Osobnosti z Connecticutu
Sendvič s čipsami

[náhľad|Balenie sendviču s čipsami od značky [Tayto pre írsku leteckú spoločnosť Aer Lingus]]

**Sendvič s čipsami** alebo **crisp sandwich** (v britskej a írskej angličine, doslovne „chrumkavý sendvič“) je sendvič plnený len zemiakovými lupienkami (čipsami) alebo v kombinácii s inými ingredienciami. Okrem zemiakových lupienkov je možné pridať akúkoľvek inú bežnú sendvičovú náplň (mäso, syr, šalát, paradajka atď.).

## Sendvič
Sendvič s čipsami sa nazýva aj *crisp sarnie* (v britskej angličtine), *piece and crisps* (v škótskej angličtine), *chippy sandwich* (v austrálskej angličtine), *chip sandwich*, *crispwich*, a *crisp butty*. Je populárny v Spojenom kráľovstve a Írsku.  

V Spojenom kráľovstve boli v roku 2015 otvorené dve kaviarne (*café*) predávajúce sendviče s čipsami: v Belfaste a v grófstve West Yorkshire. Sendviče s čipsami možno nájsť v prevádzkach po celom Spojenom kráľovstve vrátane lahôdok, kaviarní, a pubov.

V roku 2021 britská spoločnosť Walkers vydala knihu receptov s názvom *A Little Book of Crisp Sandwich Recipes* ktorá „oslavuje britskú tradíciu vkladania čipsov do sendviča“ sériou receptov od Maxa Halleyho, ktorý otvoril londýnsku lahôdkáreň špecializujúcu sa na sendviče s čipsami.

## Regionálne variácie
V roku 2023, britská značka zemiakových lupienkov Walkers spolupracovala s lahôdkarňami po celom Spojenom kráľovstve, aby v rámci svojej reklamnej kampane, *#crispIN*, ponúkala limitované sendviče s čipsami. Vďaka tomu neskôr spoločnosť uviedla na trh sériu príchutí pre čipsy inšpirovanú sendvičmi, vrátane „cheese toastie“ a „sausage sarnie“.

V Írsku a Severnom Írsku sa *crisp sandwiches* často nazývajú *Tayto sandwiches*, čo odkazuje na populárnu írsku značku zemiakových lupienkov a jej severoírsky náprotivok. V rokoch 2015 až 2016 írska letecká spoločnosť Aer Lingus ponúkala balenie sendvičov značky Tayto ako súčasť svojho palubného menu. V roku 2015 otvorila spoločnosť Tayto v Dubline pop-upovú predajňu na získanie finančných prostriedkov na charitu.

Sendviče alebo wrapy vyrobené z rozdrvených čipsov značky Chips Oman sú súčasťou populárnej kultúry jedla v Spojených arabských emirátoch.

## Referencie

## Zdroj

Kategória:Britská kuchyňa
Kategória:Írska kuchyňa
Kamenná (prítok Hradnej)

**Kamenná** je vodný tok v Poľane a Zvolenskej kotline na území okresov Zvolen a Detva. Je to ľavostranný prítok Lazného potoka v povodí Slatiny, má dĺžku približne 7,3 km a je tokom VI. rádu. Časťou toku vedie územím Chránenej krajinnej oblasti Poľana.

## Priebeh toku
Potok pramení v západnej časti Poľany, v geomorfologickom podcelku Vysoká Poľana, na južnom úbočí Želobudzskej skalky (), v nadmorskej výške približne  Od prameňa v lokalite Požiar tečie zalesnenou dolinou juhozápadným smerom. Popod Žiarikov vedie už západným smerom k samote Pajta, kde opúšťa Vysokú Poľanu a dočasne tvoriac hranicu podcelkov, prechádza následne do Detvianskeho predhoria. V lokalite Muziková sa ostro stáča na juh a istý čas kopírujúc západný okraj Chránenej krajinnej oblasti Poľana vedie popod Vakelovú () už oblasťou s nesúvislým lesným porastom s horskými lúkami. Pri horárni Bujačie prechádza z pohoria Poľana do Zvolenskej kotliny a jej podcelku Slatinská kotlina. Tu sa oddeľuje jedno rameno, ktoré sa stáča juhovýchodným smerom a onedlho ústí do Hradnej. Druhé rameno pokračuje južným, postupne až juhozápadným smerom, oblasťou podhorských lúk, lemovaný vyššou vegetáciou. Pri osade Želobudza sa v nadmorskej výške približne  vlieva ľavostranne do Lazného potoka, prítoku rieky Slatina v povodí rieky Hron. Potok patrí do širšieho povodia rieky Hron. 

Kamenná pramení a na hornom toku preteká katastrom obce Očová v okrese Zvolen a následne pokračuje územím obce Dúbravy v okrese Detva v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Poľana, Vysoká Poľana, Detvianske predhorie
* Zvolenská kotlina, Slatinská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Zvolen
Kategória:Vodné toky v okrese Detva
Kategória:Dúbravy
Kategória:Očová
Twiggy Ramirez

**Twiggy Ramirez**, vlastným menom **Jeordie Osbourne White** (* 20. jún 1971, Pompton Lakes, New Jersey, USA) je americký hudobník, ktorý sa preslávil najmä pôsobením v kapele Marilyn Manson najskôr ako basgitarista, a neskôr ako gitarista. Pôsobil aj v kapelách Nine Inch Nails, A Perfect Circle a Goon Moon. Jeho umelecké meno je prepojením mena britskej modelky Twiggy a sériového vraha Richarda Ramireza (všetci pôvodní členovia kapely Marilyn Manson mali umelecké pseudonymy postavené na tomto princípe).

Za svoje najväčšie inšpirácie považuje Oasis, The Who, The Kinks, Bee Gees, Iron Maiden, Twisted Sister, Bauhaus a W.A.S.P..

## Marilyn Manson
Kapela Marilyn Manson and The Spooky Kids vznikla v roku 1989. Jeordie White sa do nej pripojil až v roku 1993, keď sa jej názov skrátil len na "Marilyn Manson". S frontmanom skupiny Brianom Warnerom (Marilyn Manson) sa spoznal, keď pracoval v predajni s vinylovými platňami. Zastával pozíciu basgitaristu a autora hudby.

S kapelou Marilyn Manson spolupracoval na albumoch: Portrait of an American Family (1994), Antichrist Superstar (1996), Mechanical Animals (1998) a Holy Wood (2000). Kapelu opustil v roku 2002 pre "umelecké nezhody". Vrátil sa však do nej v roku 2008 a spolupracoval ešte na dvoch albumoch: High End of Low (2009) a Born Villain (2012). Kapelu definitívne opustil v roku 2017, keď ho Marilyn Manson vyhodil po obvineniach zo znásilnenia. 

## Osobný život
Jeordie White sa v roku 2014 oženil s americkou modelkou Laney Chantal. Neskôr, v neznámom dátume sa dvojica rozviedla. Laney tragicky umrela 31. októbra 2022 na predávkovanie.

## Diskografia
### Marilyn Manson
* Portrait of An American Family (1994)
* Smells Like Children (1995) - EP
* Antichrist Superstar (1996)
* Mechanical Animals (1998)
* The Last Tour on Earth (1999) - živý album
* Holy Wood (In the Shadow of the Valley of Death) (2000)
* The High End of Low (2009)
* Born Villain (2012)

### A Perfect Circle
* Thirteenth Step (2003)
* eMOTIVe (2004)
* aMOTION (2004)

### Nine Inch Nails
* Beside You in Time (2007) - živý video album

### Goon Moon
* I Got a Brand New Egg Layin' Machine (2005)
* Licker's Last Leg (2007)

## Filmografia
* Lost Highway (1997) r. David Lynch (herec)
* Frankenstein (2015) r. Bernard Rose (herec)
* Blood Bath (2016) r. Erik Boccio (herec)

## Referencie

## Iné projekty

Kategória:Basgitaristi USA
Kategória:Rockoví basgitaristi USA
Kategória:Heavymetaloví basgitaristi USA
Kategória:Heavymetaloví hudobníci USA
Kategória:Marilyn Manson
Kategória:Nine Inch Nails
Kategória:Osobnosti z New Jersey